Πατρίκ Βαλερί

Ο Πατρίκ Βαλερί (, 3 Ιουλίου 1969 - ) είναι Γάλλος βετεράνος ποδοσφαιριστής, ο οποίος κατά το μεγαλύτερο μέρος της ποδοσφαιρικής το καριέρας αγωνίστηκε ως δεξιός πλάγιος αμυντικός με τα χρώματα της Μονακό. Επίσης φόρεσε τις φανέλες της Τουλούζ και της Μπαστιά  ενώ ενδιάμεσα, δοκίμασε την τύχη του και εκτός συνόρων αγωνιζόμενος στην αγγλική Μπλάκμπερν Ρόβερς (1997).Valery goes back to Bastia 
Έκλεισε την καριέρα του το 2002 αγωνιζόμενος στον Άρη Θεσσαλονίκης.

Ποδοσφαιρική καριέρα
Γαλλία
Γεννημένος στο Μπρινιόλ (Brignoles) της νοτιοανατολικής Γαλλίας, ο Βαλερί ξεκίνησε να παίζει ποδόσφαιρο στα τμήματα υποδομών του ομώνυμου τοπικού συλλόγου και το 1984 πήρε μεταγραφή στην ακαδημία της Μονακό. Παρέμεινε στο εκπαιδευτικό κέντρο για τρία χρόνια μέχρι να ενηλικιωθεί (1987) και να υπογράψει το πρώτο του επαγγελματικό συμβόλαιο με τον σύλλογο.

Όταν ο Αρσέν Βενγκέρ έγινε επικεφαλής προπονητής του συλλόγου το 1987, προώθησε τον Βαλερί στην πρώτη ομάδα, αρχικά ως αναπληρωτικό δεξί μπακ του τότε παίκτη της εθνικής ομάδας, Μανουέλ Αμορός. Ο Βαλερί πραγματοποίησε το ντεμπούτο του στην πρώτη ομάδα των Μονεγάσκων το 1987, όπου παρέμεινε για οκτώ σεζόν, παίρνοντας μέρος σε 183 αγώνες πρωταθλήματος.

Ήδη στην πρώτη του σεζόν στην ομάδα, ο Βαλερί αναδείχθηκε πρωταθλητής του γαλλικού πρωταθλήματος όταν η ομάδα από το Πριγκιπάτο κατέκτησε τον τίτλο στην Λιγκ 1 (1988). 

Την επόμενη σεζόν (1988/89) έθεσε σοβαρή υποψηφιότητας για το βασικό σχήμα αγωνιζόμενος ακόμη κι ως αριστερός πλάγιος μπακ. Συνολικά έπαιξε σε 28 αγώνες πρωταθλήματος και η Μονακό τερμάτισε στην τρίτη θέση της διοργάνωσης. Παράλληλα, ο Βαλερί έλαβε μέρος σε όλους τους αγώνες για το Κυπέλλο Γαλλίας, μέχρι και στον τελικό της διοργάνωσης όπου η Μονακό ηττήθηκε (με 4-3) από την Ολιμπίκ Μαρσέιγ (44 αγώνες σε όλες τις διοργανώσεις εκείνη τη σεζόν).  Επίσης έπαιξε 3 αγώνες για την Εθνική Γαλλίας Κ-21. France U21 International Results - Details

Το 1989, ο Αμορός άφησε τη Μονακό και μεταγράφηκε στην Μαρσέιγ, αφήνοντας τη θέση του στο δεξί μπακ στον Βαλερί. Κατά τη διάρκεια της περιόδου που ο Βαλερί έπαιζε για τη Μονακό, ο σύλλογος ήταν ο ισχυρότερος αντίπαλος της Μαρσέιγ, η οποία για πολλά χρόνια κυριάρχησε στο γαλλικό ποδόσφαιρο. Ακόμα ο Βαλερί αγωνίστηκε και στον πρώτο ευρωπαϊκό ημιτελικό στην ιστορία του συλλόγου εναντίον της Σαμπντόρια για το στο Κύπελλο Κυπελλούχων. Οι "Μονεγάσκοι" ήρθαν ισόπαλοι στο (με 2-2) στο Σταντ Λουί Β' (το οποίο σημείωσε ρεκόρ προσέλευσης κόσμου), αλλά έχασαν στη ρεβάνς της Γένοβας με 2-0. 

Τη σεζόν 1990/91, ο Βαλερί αγωνίστηκε σε 41 αγώνες κι ο σύλλογος του Πριγκιπάτου τερμάτισε στη δεύτερη θέση του πρωταθλήματος. Ωστόσο ο Βαλερί βοήθησε τον σύλλογο να κερδίσει το Κύπελλο Γαλλίας, σπάζοντας την παντοκρατορία τις Μαρσέιγ, την οποία νίκησε στον τελικό (με 1-0) και παράλληλα να λάβει το «εισιτήριο» για το Κύπελλο Κυπελλούχων της επόμενης σεζόν.Quand l'AS Monaco prenait sa revanche sur l'OM pour une 5e Coupe de France

Στο Κύπελλο Κυπελλούχων της σεζόν 1991/92 η Μονακό απέκλεισε διαδοχικά τη Σουόνσι, Νόρσεπινγκ και Ρόμα. Στους ημιτελικούς της διοργάνωσης, αντιμετώπισε τη Φέγενορντ στο Stade Louis-II, όπου ο Βαλερί σημείωσε το γκολ των γηπεδούχων για το τελικό 1-1. Στη ρεβάνς του Ρότερνταμ η Μονακό κράτησε το 2-2 και επωφελούμενη από τον κανόνα του εκτός έδρας γκολ, πήρε το εισιτήριο για τον τελικό της 6ης Μαΐου 1992. Αυτός ήταν ο πρώτος ευρωπαϊκός τελικός στην ιστορία της Μονακό, στον οποίο ηττήθηκε από την Βέρντερ Βρέμης με 2-0.Quand l’AS Monaco disputait sa première finale européenne Σε αυτόν τον τελικό, ο Βαλερί, αγωνίστηκε ως βασικός σε όλο το 90λεπτο, παίζοντας στο αριστερό άκρο της άμυνας.

Το 1995, μετά από οκτώ χρόνια συνεχούς παρουσίας στο Πριγκηπάτο, και αφού οι σχέσεις του με τον τότε προπονητή της Μονακό, τον Ζαν Τιγκανά δεν ήταν και οι καλύτερες δυνατές Patrick Valéry : « Arsène Wenger m’a tout appris », ο Βαλερί δόθηκε δανεικός στην Τουλούζ (7 συμμετοχές στη Λιγκ 2), και το 1996 παραχωρήθηκε (με ελεύθερη μεταγραφή πλέον) στην Μπαστιά (30 συμμετοχές στη Λιγκ 1). 
Αγγλία
Μπλάκμπερν Ρόβερς
Το 1997 αγωνίστηκε για μια σεζόν για την αγγλική Μπλάκμπερν Ρόβερς. πραγματοποίησε το ντεμπούτο του στο πρωτάθλημα στις 9 Αυγούστου 1997 σε έναν νικηγόρο (με 1-0) εντός έδρας αγώνα κόντρα στην Ντέρμπι Κάουντι Blackburn-Rovers:Patrick-Valery, καταγράφοντας συνολικά 15 συμμετοχές στην Πρέμιερ Λιγκ, σε μία μάλλον μέτρια για τον ίδιο σεζόν, κι ύστερα επέστρεψε στη Μπαστιά.
Ελλάδα
Άρης Θεσσαλονίκης
Το Γενάρη του 2002 υπέγραψε συμβόλαιο συνεργασίας για 6 μήνες, με την ομάδα του Θεσσαλονίκης, όντας προσωπική επιλογή του τότε τεχνικού της ομάδας και συμπατριώτη του, Ρισάρ Ταρντί. «Πρώτη» για τον Βαλερί την Παρασκευή στον Αρη 
Συνολικά με την φανέλα του Άρη αγωνίστηκε μόλις σε 7 αγώνες σε όλες τις διοργανώσεις χωρίς να σκοράρει κάποιο τέρμα (4 συμμετοχές (374 λεπτά συμμετοχής) στο Πρωτάθλημα Ο Βαλεντίν Βαλερί στην Super League και 3 συμμετοχές στο Κύπελλο Ελλάδας). Μετά το τέλος της, εξάμηνης και άδοξης, θητείας του στον Άρη ο Βαλερί κρέμασε τα παπούτσια του. 
Προπονητική καριέρα
Ο Βαλερί παρέμεινε, στον χώρο του ποδοσφαίρου, ως προπονητής. Η καριέρα του προπονητή ξεκίνησε το 2006, και αποτέλεσε για 8 χρόνια μέλος του προπονητικού επιτελείου της Μπαστιά.PATRICK VALERY nouvel entraineur du FCC Δούλεψε επίσης στις ακαδημίες των Μπαστιά (K-19) και Καλβί (K-17), διετέλεσε πρώτος προπονητής στις Σαμπανιόλ (Champagnole) (2015-17) και της Μπαστιά Μποργκό Β (Bastia-Borgo B) (2017-18) Patrick-Valery Stats and TitlesCorsefootball και βοηθός προπονητής (με πρώτο προπονητή τον Samuel Michel) της Αμιάν (2014/15) Exclu Courrier Picard : Samuel Michel nouvel entraîneur de l’Amiens SC, ενώ από τον Σεπτέμβριο του 2018 εκτελεί χρέη τεχνικού διευθυντή στην ακαδημία που διατηρεί η Παρί Σεν Ζερμέν στην Αίγυπτο.Ο «Έλληνας» των γαλλογερμανικών τελικών!Nouveau centre d’entraînement pour l’Academy Egypte !

Διακρίσεις
Λιγκ 1 (1): : 1987-1988 
Κύπελλο Γαλλίας (1): 1990-1991
Παραπομπές

Εξωτερικοί σύνδεσμοι
Προφίλ του Π. Βαλερί στο Transfermarkt.com
 Προφίλ του Π. Βαλερί στο bdfutbol.com
 Προφίλ του Π. Βαλερί στο premierleague.com
 Προφίλ του Π. Βαλερί στο playmakerstats.com

Κατηγορία:Αμυντικοί ποδοσφαιριστές
Κατηγορία:Γάλλοι ποδοσφαιριστές
Κατηγορία:Ποδοσφαιριστές ΑΣ Μονακό
Κατηγορία:Ποδοσφαιριστές Τουλούζ ΦΚ
Κατηγορία:Ποδοσφαιριστές ΣΑ Μπαστιά
Κατηγορία:Ποδοσφαιριστές Μπλάκμπερν Ρόβερς
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Αγγλία
Κατηγορία:Ξένοι ποδοσφαιριστές στην Ελλάδα